《天桥》
清代·吴铭道

天工如巧匠，洞山斫山骨。要使海可穿，漏此月中窟。

势若猿臂伸，矫甚龙角突。安知鸿濛前，一一斧斤伐。

山灵偶出音，引流透一发。下视谁当扪，震掉郁咆勃。

作者简介：（1671—1738后）安徽贵池人，字复古。吴应箕孙。父吴孟坚亦隐居以终。铭道守祖与父之志，布衣终老，游迹半天下。诗多豪宕激楚之语。有《复古诗集》、《滇海集》。